Vi var en familie med to børn (9 og 11 år), farfar, mor og far, der var så heldige at leje Katias lejlighed i Gamla Stan. Beliggenheden var perfekt, da alt var i gå-afstand på grund af den centrale beliggenhed, og samtidig var det et meget roligt kvarter, så alle i familien - både unge og gamle - kunne gå til ro når det passede. Renligheden var i top. Der var alt vi skulle bruge i køkkenet til at lave aftensmad og morgenmad inkl. kaffemaskine, elkedel og brødrister. Lejligheden ligner billederne på en prik i virkeligheden og der var ingen ubehagelige overraskelser.
Vi kan varmt anbefale Katias lejlighed, og kommunikationen fungerede optimalt. Vi havde ikke brug for at kontakte Katia under vores ophold, men i forbindelse med booking og op til vores besøg, fungerede det upåklageligt.